CELEX: 62017CN0495
Language: sk
Date: 2017-08-14 00:00:00
Title: Vec C-495/17: Návrh na začatie prejudiciálneho konania, ktorý podal Tribunalul Prahova (Rumunsko) 14. augusta 2017 – Cartrans Spedition Srl/Direcţia Generală Regională a Finanţelor Publice Ploieşti – Administraţia Judeţeană a Finanţelor Publice Prahova, Direcţia Regională a Finanţelor Publice Bucureşti – Administraţia Fiscală pentru Contribuabili Mijlocii

30.10.2017   
            
            
               SK
            
            
               Úradný vestník Európskej únie
            
            
               C 369/6
            
         Návrh na začatie prejudiciálneho konania, ktorý podal Tribunalul Prahova (Rumunsko) 14. augusta 2017 – Cartrans Spedition Srl/Direcţia Generală Regională a Finanţelor Publice Ploieşti – Administraţia Judeţeană a Finanţelor Publice Prahova, Direcţia Regională a Finanţelor Publice Bucureşti – Administraţia Fiscală pentru Contribuabili Mijlocii
   (Vec C-495/17)
   (2017/C 369/07)
   Jazyk konania: rumunčina
   
      Vnútroštátny súd, ktorý podal návrh na začatie prejudiciálneho konania
   
   Tribunalul Prahova
   
      Účastníci konania pred vnútroštátnym súdom
   
   
      Žalobkyňa: Cartrans Spedition Srl
   
      Žalovaní: Direcţia Generală Regională a Finanţelor Publice Ploieşti – Administraţia Judeţeană a Finanţelor Publice Prahova, Direcţia Regională a Finanţelor Publice Bucureşti – Administraţia Fiscală pentru Contribuabili Mijlocii
   
      Prejudiciálne otázky
   
   
               1.
            
            
               Predstavuje karnet TIR potvrdený colným orgánom krajiny určenia doklad o vývoze prepravovaného tovaru na účely oslobodenia poskytnutých dopravných transakcií a služieb súvisiacich s vývozom tovaru v súlade so smernicou Rady 2006/112/ES z 28. novembra 2006 o spoločnom systéme dane z pridanej hodnoty (1), a to vzhľadom na režim tohto colného tranzitného dokladu, ktorý prostredníctvom Manuálu tranzitnej prepravy pre režim TIR č. TAXUD/1873/2007 stanovil Výbor pre colný kódex – Časť pre tranzit v rámci Generálneho riaditeľstva Dane a colná únia Európskej komisie?
            
         
               2.
            
            
               Bráni článok 153 smernice Rady 2006/112/ES z 28. novembra 2006 o spoločnom systéme dane z pridanej hodnoty daňovej praxi, ktorá platiteľovi dane ukladá povinnosť preukázať vývoz prepravovaného tovaru jedine prostredníctvom colného vyhlásenia o vývoze, pričom sa tým v prípade, že takým vyhlásením nedisponuje, odopiera poskytnutie jeho práva odpočítať DPH za poskytnuté služby prepravy vyvážaného tovaru, a to napriek existencii karnetu TIR potvrdeného colným orgánom krajiny určenia?
            
         
      (1)  Ú. V. EÚ L 347, 2006, s. 1.